Madhara ya mashambulizi

Nchi nyingi zimeshuhudia mashambulizi ya mara kwa mara. Japo nchi nyingi
zimejitahidi katika kudhibiti mashambulizi, hayajaweza kuondoa kabisa.
Barani afrika, nchi nyingi bado zinatatizwa na hili. Sababu nyingi
huchangia katika suala hili . Mojawapo ya sababu hizo ni kutokuwa na
uhusiano mwema baina ya mataifa jirani. Ukosefu wa utangamano na amani
katika nchi jirani huchangia katika uadui huu. Ugomvi kati ya nchi mbili
pia unaosababishwa na utata wa mipaka na sababu nyinginezo. Hali hii
imeshuhudiwa hasa ugomvi wa hivi punde wa mpaka wa bahari kati ya taifa
la Kenya na somalia. Utata huu umesababisha athari nyingi katika mataifa
haya mawili. Jamii hupatwa na madhara mengi sana mashambulizi
yanapotokea.

Madhara ya mashambulizi huathiri sekta mbalimbali katika taifa husika na
hata jirani. Miongoni mwazo ni kama, sekta ya uchumi, ya usalama na
nyingi nyinginezo.

Mashambulizi huweza kuzorotesha uchumi wa taifa na mataifa. Rasilimali
za kiuchumi huteketezwa na kupoteza mabilioni ya fedha. Nchini Kenya,
mashambulizi kama vile ya Westgate miongoni mwa mengine yaliweza
kuathiri pakubwa uchumi wa taifa. Pia, barabara, mijengo, masoko huweza
kuathirika pia. Watu wengi hukosa kazi Kwa sababu ya athari kama hiyo.
Hasa tukizingatia watu huchangia pakubwa katika ulipaji ushuru wa nchi.
Nchi hujikita katika kushughulikia suala hilo la mashambulizi na
kuachilia mbali shughuli za kiuchumi na za kimaendeleo.rasilimali nyingi
hutumiwa katika kudhibiti mashambulizi. Viwanda vingi vilevile
huathiriwa Kwa kusimamishwa Kwa shughuli viwandani humo. Ukuaji wa
viwanda hivyo na uzalishaji wa bidhaa huathirika. Hivyo, kuzorota Kwa
uchumi.

Mashambulizi vilevile huleta udororaji wa usalama. Wananchi huishi Kwa
hofu nyingi Kwa kutokuwepo Kwa usalama.Hali ya kisiasa ya nchi pia
huathirika. Ukosefu wa usalama pia husababisha kutokuwepo Kwa amani
katika nchi. Jambo hili huweza kusababisha uhamaji wa watu kutoka eneo
moja hadi jingine.

Mashambulizi vilevile husababisha umaskini katika nchi. Wananchi Huwa
maskini kwa kukosa ajira au kupoteza kazi zao. Hii ni kutokana na
kuharibiwa kwa vianda na meneo ya kazi kama vile masoko.

Mahali popote ambapo mashambulizi hutokea, vifo pia hutokea.watu huaga
dunia kutokana na mashambulizi kama hayo. Katika shambulio la Westgate
nchini Kenya,watu wengi waliaga dunia. Vilevile, katika shambulio la
chuo kikuu cha garissa, watu wengi walikufa pia. Wakati wa shambulizi
lolote la kigaidi, wananchi hawana habariya ujio wa shambulizi hilo.
Hali hii husababisha watu wengi kuaga dunia.

Mashambulizi vilevile husababisha kuzorota Kwa maendeleo ya nchi. Sekta
kama vile biashara, viwanda, uimarishaji wa miundomsingi husitishwa.
Uchumi ukizorota, basi maendeleo ya nchi husitishwa. Kutokuwepo wa
usalama pia ni miongoni mwa vipengele vya kudhoofisha maendeleo.

Mashambulizi husababisha uharibifu wa rasilimali nyingi za nchi.
Masoko,viwanda,maduka, nyumba za watu wengi huharibiwa wakati
mashambulizi yatukiapo.

Mashambulizi ya kigaidi kwa jumla huathiri jamii kwa upana wake. Athari
katika sekta mbalimbali husabisha shida nyingi katika nchi. Hali hii
hupelekea shida nyingi ambazo zinawakumba wananchi. Ukosefu wa usalama,
uharibifu wa rasilimali, kuzorota Kwa uchumi, vifo vya wananchi,
kusitishwa Kwa maendeleo ni baadhi ya madhara ya mashambulizi
yanapotokea nchini. Ipo haja ya nchi na mataifa kuwa na mbinu za
kukabili na kudhibiti mashambulizi.

Mbinu kabambe zinafaa kuwekwa na mataifa ili kusitisha mashambulizi
hayo. Mataifa pia yanafaa yaweze kushirikiana na kuwa na ujirani mwema,
ili waweze kudhibiti mashambulizi yanayotokea.


Question: Mashambulizi huleta udororaji wa nini
Answer: usalama